recursal/SuperWikiNEXT-32B huggingface dataset:
**நகாஷி கலை** ( *Nakashi art* ) என்பது இந்தியாவின் தெலங்காணா மாநிலத்தில் உள்ள சித்திபேட்டை மாவட்டம் மற்றும் நிர்மல் & ஜக்டியால் மாவட்டத்தின் செரியலில் நடைமுறையில் உள்ள ஒரு கலை வடிவமாகும். இவை அடிப்படையில் புராணங்கள் மற்றும் நாட்டுப்புறக் கதைகளின் கருப் பொருள்களை உள்ளடக்கியது. இவை கதை சொல்லலில் பயன்படுத்தப்படுகின்றன.

வரலாறு
------

உஸ்தா கலைஞர்களை அழைத்து வந்த முகலாய பேரரசர்களால் இந்த கலை இந்தியாவிற்கு கொண்டு வரப்பட்டதாக நம்பப்படுகிறது. கடந்த காலத்தில் தெலுங்காணா பகுதியில் செழித்து வளர்ந்த இக்கலை "சித்ரகலா" எனவும் அழைக்கப்படுகிறது. தொன்மங்கள், நாட்டுப்புறக் கதைகள் மற்றும் சாதிப் புனைவுகளின் காட்சிகள் ஒரு துணியில் படங்களாக வரையப்பட்டு அதன் அடிப்படையில் கதைகள் பார்வையாளர்களுக்குச் சொல்லப்பட்டன. இப்படியான வண்ணங்களில் படங்களை வரையும் கலைக்கு "நகாஷி சித்ரகலா" என்று பெயர். அப்படிப்பட்ட படங்களை எழுதுபவர்கள் நகாஷி என்று அழைக்கப்படுகிறார்கள். நகாஷி என்ற சொல் உருதுவில் இருந்து வந்தது. நக்ஷ் என்றால் அச்சு போல் வரைவது. இதற்கு 'நாகிஷி' என்றும் பெயர் உண்டு. கடந்த காலத்தில் நவாப்கள் அரசவைகளிலும், மஹால்களிலும் இக்கலையை ஆதரித்தனர். நவாப்கள் வழங்கிய உருது பெயருக்கு 'சித்தங்கா', 'சித்தாரி' என்ற பெயர்களும் உண்டு. கரீம்நகர் மாவட்டம், வெமுலவாடா மண்டலத்தின் திப்பாபுரம் மற்றும் அனுபுரம் கிராமங்களில் நகாஷிகள் உள்ளனர். முந்தைய வாரங்கல் மாவட்டம் செர்யாவில் (இது மறுசீரமைப்பின் போது சித்திப்பேட்டை மாவட்டத்திற்கு மாற்றப்பட்டது). இந்த ஜாதியை சேர்ந்த பலர் ஜாதி தொழிலை கைவிட்டு வேறு தொழில் செய்து பிழைப்பு நடத்தி வருகின்றனர்.வாரங்கல் மாவட்டத்தில் உள்ள இரு நாகாசி குடும்பத்தை சேர்ந்தவர்கள் இன்றும் இந்த திரைப்பட கலையை தொழிலாக கொண்டு வாழ்ந்து வருகின்றனர். இந்த வரைபடங்கள் செர்யாலாவில் வரையப்பட்டிருப்பதால், இந்த நகாஷி வரைபடங்கள் செர்யாலா ஓவியங்கள், நாகாஷி படங்கள் மற்றும் நகாஷி படச்சித்திரங்கள் என்று அழைக்கப்படுகின்றன.

கலை வடிவம்
----------

நகாஷி கலை பொதுவாக பிரகாசமான வண்ணங்களைக் கொண்டிருக்கும் (பெரும்பாலான முதன்மை நிறங்கள்) பின்னணியில் சிவப்பு நிறத்தில் ஆதிக்கம் செலுத்துகிறது. பழங்கால இலக்கியம் மற்றும் நாட்டுப்புற மரபுகளின் களஞ்சியத்தில் இருந்து வரையப்பட்ட கருப்பொருள்கள் மற்றும் கதைகளுடன் நன்கு தொடர்புடையது. 

நகாஷி சுருள்கள் மற்றும் பொம்மைகள் முதலில் கதை சொல்ல பயன்படுத்தப்பட்டது. தற்போதைய நாட்களில், அவை வீடுகளில் சுவர்களை அலங்கரிக்க பயன்படுத்தப்படுகின்றன. செரியால் சுருள் ஓவியங்கள் இந்த கலையில் மிகவும் பகட்டான பதிப்பாகும்.

சான்றுகள்
---------

* Narrative scrolls - The Hindu[usurped!]
* History of Nakashi work - Craftrevival.org பரணிடப்பட்டது 2016-12-01 at the வந்தவழி இயந்திரம்

1. ↑  "Nakashi Art: The Dying Art Form From Telangana Now Struggle - Sakshi". *web.archive.org*. 2022-06-20. Archived from the original on 2022-06-20. 2022-06-20 அன்று பார்க்கப்பட்டது.CS1 maint: BOT: original-url status unknown (link)
முள்ளக்குறும்பர் என்போர் கேரளத்தில் வாழும் இனக்குழுவினர் ஆவர். இவர்கள் வேடராஜாக்களின் பின்முறைக்காரான் ஆவர். இவர்கள் பேசும் மொழி மலையாளம் ஆகும்.

வயநாட்டில் உள்ள பூதாடி என்ற ஊர் தங்களது பூர்விகம் என்கின்றனர். சிவன் கிராதன் என்னும் வடிவெடுத்து அருள்புரிந்ததால், கிராதனை தங்கள் குல தெய்வமாக வணங்குகின்றனர். கிராதனை, பூதாடி தெய்வம் என அழைக்கின்றனர். பாக்கந்தெய்வம், புள்ளிக்கரிங்காளி, மகள் காளி ஆகிய கடவுள்களையும் வணங்குகின்றனர். சிவனது கிராதரூபத்தை, பாக்கந்தெய்யம் என்னும் கலை நிகழ்த்தும்போது காணலாம். பாக்கந்தெய்யத்தை இன்றும் நிகழ்த்துகின்றனர். மற்றைய பழைய ஆசாரங்களும் இப்பொழுது கடைபிடிக்கப்படுவதில்லை.
வில்லிப்பகுலம், காதியகுலம், வேங்கட குலம், வடக்க குலம் ஆகிய நான்கு குலங்களைக் கொண்டுள்ளனர். 'குடி' எனப்படும் வைக்கோல் வேய்ந்த வீடுகளில் வாழ்கின்றனர்.

சான்றுகள்
---------

1. ↑  எ
 பி சஜிஷா. "மர்திகீதம் பாடுன்ன கோத்ரமொழிகள்". *தேசாபிமானி*. Archived from the original on 2016-03-04.. பார்த்த நாள்: 2013 அக்டோபர் 23.

  


| கேரளத்தில் ஆதிவாசிகள் |
| --- |
| • அடியர்
• அரணாடர்
• ஆளார்
• எரவள்ளர்
• இருளர்
• காடர்
• கனலாடி
• காணிக்காரர்
• கரவழி
• கரிம்பாலன்
• காட்டுநாயக்கர்
• கொச்சுவேலன்
• கொறகர்
• குண்டுவடியர்
• குறிச்யர்
• குறுமர்
• சிங்கத்தான்
• செறவர்‌
• மலையரயன்
• மலைக்காரன்
• மலைகுறவன்
• மலைமலசர்
• மலைப்பண்டாரம்
• மலைபணிக்கர்
• மலைசர்
• மலைவேடர்
• மலைவேட்டுவர்
• மலையடியர்
• மலையாளர்
• மலையர்
• மண்ணான்
• மறாட்டி
• மாவிலர்
• முடுகர்
• முள்ளுவக்குறுமன்
• முதுவான்
• நாயாடி
• பளியர்
• பணியர்
• பதியர்
• உரிடவர்
• ஊராளிக்குறுமர்
• உள்ளாடர்
• தச்சனாடன் மூப்பன்
• விழவர்
• சோலநாயக்கர் |
**சீரியம்(IV) ஆக்சைடு-சீரியம்(III) ஆக்சைடு சுழற்சி** (*Cerium(IV) oxide–Cerium(III) oxide cycle*) என்பது ஐதரசனை உற்பத்தி செய்ய பயன்படும் இருபடிநிலை வெப்பவேதியியல் செயல்முறையாகும். CeO2/Ce2O3 என்ற குறியீட்டுப் பெயராலும் இச்சுழற்சி குறிப்பிடப்படுகிறது. இச்செயல்முறையில் சீரியம்(IV) ஆக்சைடு, சீரியம்(III) ஆக்சைடு ஆகிய சேர்மங்கள் பயன்படுத்தப்படுகின்றன. சீரியம் சார்ந்த இச்சுழற்சி இரண்டு படிகளில் ஐதரசன் மற்றும் ஆக்சிசன் ஆகியவற்றை பிரித்தெடுக்கிறது, இதனால் உயர் வெப்பநிலை வாயு பிரிப்பு தேவைக்கதிகமாக கிடைக்கிறது.

விளக்கம்
--------

இந்த வெப்ப வேதியியல் இருபடி நீர் பிரிப்புச் செயல்முறை ஒடுக்க ஏற்ற் வேதி வினைகளைப் பயன்படுத்துகிறது :.

* பிரிகை: 2CeO2 → Ce2O3 + 0.5 O2
* நீராற்பகுப்பு: Ce2O3 + H2O → 2CeO2 + H2

முதலாவது வெப்பங்கொள் வினையில் சீரியம்(IV) ஆக்சைடு 2000 பாகை செல்சியசு வெப்பநிலையில் மந்த வாயுச் சூழல் மற்றும் 100-200 மில்லிபார் அழுத்தத்தில் சீரியம்(III) ஆக்சைடு மற்றும் ஆக்சிசனாகப் பிரிகையடைகிறது. இரண்டாவது வெப்ப உமிழ்வினையில் சீரியம்(III) ஆக்சைடு 400 பாகை செல்சியசு வெப்பநிலையில் ஒரு நிலையான உலையில் நீருடன் வினைபுரிந்து ஐதரசன் மற்றும் சீரியம்(IV) ஆக்சைடு ஆகியவற்றைக் கொடுக்கிறது.

மேற்கோள்கள்
-----------

1. ↑  Hydrogen production from solar thermochemical water splitting cycles பரணிடப்பட்டது ஆகத்து 30, 2009 at the வந்தவழி இயந்திரம்
2. ↑  High-Flux solar-driven thermochemical dissociation of CO2 and H2O using nonstoichiometric ceria
**சந்திரணி முர்மு** (*Chandrani Murmu*, பிறப்பு 16 ஜூன் 1993) என்பவர் ஒரு இந்திய அரசியல்வாதியாவார். இவர் பிஜு ஜனதா தளத்தின் சார்பாக 2019 இந்திய பொதுத் தேர்தலில் ஒடிசாவின் கியோன்ஜார் தொகுதியில் இருந்து இந்திய நாடாளுமன்றத்தின் கீழவையான மக்களவைக்கு தேர்ந்தெடுக்கப்பட்டார். சந்திரணி முர்மு தற்போது இந்திய இளைய நாடாளுமன்ற உறுப்பினராக உள்ளார்.

அதற்கு முன் இரண்டு முறை வென்ற பாரதிய ஜனதா கட்சியின் அனந்தா நாயக்கிற்கு எதிராக போட்டியிட்ட இவர் 66,203 வாக்குகள் வித்தியாசத்தில் வெற்றி பெற்றார். சகுந்தலா லாகுரிக்குப் பின் கியோஞ்சர் தொகுதியில் இருந்து பிஜு ஜனதாதளத்தின் சார்பில் தேர்தலில் மீண்டும் வெற்றி பெற்றவர் இவராவார். இவர்தான் 16 வது மக்களவையில் இளைய உறுப்பினரும் ஆவார்.

ஆரம்ப மற்றும் தனிப்பட்ட வாழ்க்கை
--------------------------------

சந்திரணி முர்மு 16 சூன் 1993 அன்று  அரசு ஊழியரான சஞ்சீவ் முர்மு மற்றும் முன்னாள் நாடாளுமன்ற உறுப்பினர் ஹரிஹரன் சோரனின் (1980 மற்றும் 1984 இல் காங்கிரஸ் சார்பாக கியோன்ஹார் தொகுதியில் இருந்து வென்றவர்) மகளான உர்பாஷி சோரன்  ஆகியோருக்கு மகளாக பிறந்தார். முர்மு புவனேசுவரத்தில் உள்ள சிக்ஷா 'ஓ' அனுசந்தன் பல்கலைக்கழகத்தில் இயந்திரப் பொறியியலில் பட்டம் பெற்றார். கியோன்ஜார் தொகுதி பழங்குடிகளுக்கான தனித்தொகுதியாக இருந்ததால், இங்கிருந்து போட்டியிட ஒரு படித்த பெண்ணை பிஜு ஜனதா தளம் தேடிக்கொண்டிருந்தத நிலையில், முர்மு தன் தாய்மாமன் ஹர்மோகன் சோரன் மூலம் பிஜு ஜனதா தளத்தை அணுகி, போட்டியிட வாய்ப்பு பெற்றார்.

இவரது தந்தையின் பெயர் குறித்து சில முரண்பாடுகள் இருப்பதாக பாஜக தலைமை தேர்தல் அதிகாரியிடம் முறையிட்டது. தேர்தலுக்கு முன்பு சந்திராணியின் உருவப்படம் இடம்பெற்ற ஒரு ஆபாச கானொளி ஊடகங்களில் பரப்பபட்டது.

குறிப்புகள்
-----------

1. ↑  "Keonjhar Lok Sabha Election Results 2019". The Indian Express. 24 May 2019. 24 May 2019 அன்று பார்க்கப்பட்டது.
2. ↑  "Meet 25-year-old Chandrani Murmu, the youngest Member of Parliament". *India Today* (ஆங்கிலம்). May 26, 2019. 2019-05-28 அன்று பார்க்கப்பட்டது.
3. ↑  "Youngest MP, Odisha's Chandrani Murmu of BJD, set to make her debut in Parliament". *Times Now* (ஆங்கிலம்). 2019-05-28 அன்று பார்க்கப்பட்டது.
4. 1 2  Sahani, Alaka (2019-04-22). "Chandrani Murmu, BJD's 25-year-old candidate: 'No woman should be subjected to such humiliation'". *The Indian Express* (ஆங்கிலம்). 2019-05-28 அன்று பார்க்கப்பட்டது.
5. ↑  "Meet the youngest member of parliament - Chandrani Murmu from Odisha". *Business Today*. 2019-05-28 அன்று பார்க்கப்பட்டது.

* நாடாளுமன்ற நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
**பீட்ரூட் வெல்லப்பாகு** என்பது பீட்ரூட்டிலிருந்து தயாரிக்கப்படும் வெல்லப்பாகு ஆகும். இது கரும்பிலிருந்து தயாரிக்கப்படும் வெல்லபாகிலிருந்து வேறுபடுகிறது. பளீங்காக்கல் முறையின் கடைசிக்கட்டத்தில் உருவாகும் நீர்த்த வெல்லமே வெல்லப்பாகு. இந்த முறையின் நடுவில் கிடைக்கும் நீர்த்த வெல்லம் அடர்பச்சை, குறைந்த பச்சை நிறத்தில் காணப்படும். இதனை மறுசுழற்சி செய்வதனால் அதிக வெல்லப்பாகு பெறலாம்.

அடங்கியுள்ள சத்துக்கள்
----------------------

பீட்ரூட் வெல்லப்பாகில் 50 சதவீதம் சர்க்கரை உலர்ந்த எடை, அதிக சுக்ரோஸ், தேவையான அளவு குளுகோஸ் மற்றும் ஃப்ரக்டோஸ் உள்ளன. பீட்ரூட் வெல்லப்பாகில் பி7 ஊட்டச்சத்து அதிகமாக உள்ளதால் உயிரணு வளர்ச்சிக்கு உதவுகிறது. சர்க்கரை அற்ற பொருட்களான உப்பு, கால்சியம்,பொட்டாசியம், ஆக்சலேட் அடங்கியுள்ளன. பீட்டைன் மற்றும் ராபினோஸ் இதில் உள்ளதால் மனிதனால் உட்கொள்ள இயலாது, ஆகையால் கால்நடை தீவனத்தில் கலக்கப்படுகிறது.

கரும்புச்சக்கை
--------------

கரும்புச்சக்கை என்பது கரும்பு அல்லது சோளப்பயிரிலிருந்து சாற்றை பிழிந்தெடுத்து கிடைக்கும் நார்ப்பொருள் மற்றும் காய்ந்த கூழ். இது உயிர் எரி பொருளாகவும், காகிதம் தயாரிக்கவும், கட்டுமானப்பொருட்கள் தயாரிக்கவும் மூலப்பொருளாக பயன்படுகிறது. கற்றாழைச்சக்கை என்பது கரும்புச்சக்கை போன்றது, அதில் நீலக்கற்றாழையின் திசு இருக்கும். கரும்புச்சக்கை மின்சாரம் தயாரிக்க பயன்படுகிறது. காய்ந்த கரும்புச்சக்கை நீராவி சுழற்சக்கரம் சுழல 
பயன்படும். 10டன் கரும்பிலிருந்து 5 டன் ஈர கரும்புச்சக்கை கிடைக்கும். கரும்புச்சக்கை என்பது கரும்பிலிருந்து கிடைக்கும் உபபொருள், ஆகையால் கரும்புச்சக்கை உற்பத்தி கரும்பு உற்பத்தியினைப் பொருத்து அமையும். அதில் 40 முதல் 50 சதவீதம் ஈரப்பதம் இருக்கும்.

ஈரப்பதம் அதிகமாக இருந்தால் மின்சாரம் தயாரிப்பதில் தடை ஏற்படும். பொதுவாக, கரும்புச்சக்கையினைப் பதப்படுத்துவதற்கு முன் சேமித்து வைக்கவேண்டும். மின்சாரம் தயாரிக்க, கரும்புசக்கையினை ஈரப்பதத்தில் சேமித்து, புறவெப்ப செயல்முறையினை கடைபிடிக்கவேண்டும். காகிதம் மற்றும் கூழ் தயாரிக்க கரும்புச்சக்கையினை அதிக ஈரப்பத்தில் பயன்படுத்தபடும், இதனால் சின்ன நாரினை நீக்கமுடியும், இல்லைஎன்றால் காகிதம் தயாரிப்பதில் தடை ஏற்படும், மீதி உள்ள சர்க்கரையினை நீக்கமுடியும்.

மேற்கோள்கள்
-----------

1. ↑  The Codex Alimentarius Commission. (2009; 2010). Codex Alimentarius – 212.1 Scope and Description. Food and Agriculture Organization of the United Nations.
2. ↑  Rainey, Thomas J (2009). A study of the permeability and compressibility properties of bagasse pulp. Brisbane: Queensland University of Technology
**சந்திரலேகா மீதான அமில வீச்சு வழக்கு** என்பது இந்திய ஆட்சிப் பணி அதிகாரியாக இருந்த வி. எஸ். சந்திரலேகா மீது அமிலம் வீசிய வழக்காகும். தமிழகத்தின் முதல் பெண் ஆட்சியர் சந்திரலேகா என்பதாலும், தமிழகத்தில் நிகழ்ந்த முதல் அமில தாக்குதல் என்பதாலும் இவ்வழக்கு முக்கியத்துவம் பெறுகிறது.

நிகழ்வு
-------

1992 மே 19 இல் தன் வீட்டில் இருந்து அலுவலகம் கிளம்பிய குடிமை அதிகாரி சந்திரலேகா தனது மகிழுந்தின் பின் இருக்கையில் அமர்ந்திருந்தார். எழும்பூர் அருகே போக்குவரத்து நெரிசலால் சாலையில் மெதுவாக சென்று கொண்டிருந்த மகிழுந்து அருகே வந்த நபர் அதிகாரி சந்திரலேகா மீது அமிலத்தை வீசிவிட்டு ஓடினார். 

மகிழுந்தின் ஓட்டுனர் பிரேம்குமார் அமில தாக்குதல் நடத்திய இளைஞனைப் பிடித்தார்.

ஓட்டுனரிடம் பிடிபட்ட இளைஞரது பெயர் சுடலை என்கிற சுர்லா என காவல்துறை பதிவு செய்தது. ஐந்து ஆண்டுகள் ஜாமீனில் வெளிவர முடியாத அளவுக்கு வழக்கு கடுமையாகப் போடப்பட்டு இருந்தது. ஆனால், சிறையில் அடைக்கப்பட்ட சுர்லா மீது குற்றம் நிருபிக்கப்படவில்லை.

அரசியல் காரணம்
--------------

தமிழ்நாட்டில் ஜெயலலிதா முதல்வராக 1991-1996 வரை இருந்தார். 1992 இல் ‘டிட்கோ’ என அழைக்கப்பட்ட தமிழ்நாடு அரசு தொழில் வளர்ச்சிக் கழகத்தின் தலைவராக சந்திரலேகா இருந்தார். அப்பொழுது ‘ஸ்பிக்’ நிறுவனத்தின் 25 சதவீதப் பங்குகளை வைத்திருந்தது தமிழக அரசு. 

இந்நிலையில், அந்தப் பங்குகளைத் தனியாருக்கு விற்பது தொடர்பான பேச்சு எழுந்ததாகவும், அப்படி விற்பது அரசுக்குப் பெரும் இழப்பை ஏற்படுத்தும் என்பதால் விற்பனைக்கு சந்திரலேகா மறுத்ததாகவும் கூறப்படுகிறது.

ஆதாரங்கள்
---------

1. ↑  
"ஜெயலலிதா சந்திரலேகா மோதல்" சசிகலா, ஜெயலலிதாவின் உடன்பிறவாச் சகோதரியான கதை, அத்தியாயம் - 47 | ஜோ. ஸ்டாலின் | விகடன் 5th Jun, 2017
2. ↑  எம்.ஜி.ஆர்-க்கு நெருக்கம், ஜெ’வுக்கு வருத்தம்; தமிழகத்தின் முதல் பெண் ஐ.ஏ.எஸ். ‘சந்திரலேகா’ ஆசிட் வீச்சுக்கு ஆளான நாள் இன்று! தமிழகத்திற்கு ‘ஆசிட் வீச்சு’ அறிமுகமான கதை.. நக்கீரன் May 19, 2020 | PRITHIVIRAJANA
**பீட்ரைசு போர்ப்சு மேன்சு** என்பவர் மத்திய கிழக்கு மற்றும் நடு ஆசியாவைப் பற்றி எழுதும் ஒரு அமெரிக்க வரலாற்றாளர் ஆவார். இவர் நாடோடிகள் மற்றும் தைமூரிய அரசமரபின் வரலாற்றில் நிபுணத்துவம் பெற்றவர் ஆவார். இவர் தற்பொழுது மசாசுசெட்சு மாகாணத்திலுள்ள தப்ட்சு பல்கலைகழகத்தில் பேராசிரியராகப் பணியாற்றி வருகிறார். இவரது 1989 ஆம் ஆண்டு புத்தகமான *த ரைஸ் அன்ட் ரூல் ஆஃப் டேமர்லேன்* என்ற புத்தகமானது படையெடுப்பாளர் தைமூரின் வாழ்க்கையைப் பற்றிய மிகுந்த நம்பகத்தன்மை உடைய பதிப்புகளில் ஒன்றாக கருதப்படுகிறது.

1970 ஆம் ஆண்டு இவர் ஆர்வர்டு பல்கலைக்கழகத்தில் இளநிலைப் பட்டம் பெற்றார். 1974 ஆம் ஆண்டு மிச்சிகன் பல்கலைக்கழகத்தில் மத்திய கிழக்கு ஆய்வுகளில் முதுகலைப் பட்டம் பெற்றார். பிறகு 1983ஆம் ஆண்டு மீண்டும் ஆர்வர்டு பல்கலைக்கழகத்தில், உள் ஆசியா மற்றும் ஆல்தாய் சார்ந்த ஆய்வுகளில் முனைவர் பட்டம் பெற்றார்.

உசாத்துணை
---------

1. 1 2  "Beatrice Manz, chair". Tufts University. 14 September 2014 அன்று பார்க்கப்பட்டது.
2. ↑  Fragner, Bert (2000). "La Civiltà Timuride Come Fenomeno Internationale by Michele Bernardini". *Iranian Studies* **33** (3/4).
3. ↑  Melville, Charles (April 2010). "Beatrice Forbes Manz, Power, Politics and Religion in Timurid Iran". *Speculum* **85** (2): 429–30. doi:10.1017/S0038713410000497. .
**அன்பில் மாரியம்மன் கோயில்**, தமிழ்நாடு, திருச்சி மாவட்டம், அன்பிலில் அமைந்துள்ளது.

மூலவர்
------

இக்கோயிலின் மூலவர் முதலில் சுயம்புவாக அவதரித்து அதன்பின்னர் மூலவர் அம்மன் சுதை வடிவிலும், உத்சவர் உலோகத்தாலும் அமையப் பெற்றுள்ளார்.

விழாக்கள்
---------

வைகாசியில் பஞ்சப்பிரகார உற்சவம், விடையாற்றி, ஆனியில் மகாசண்டி ஹோமம், பங்குனியில் பூச்சொரிதல், அக்னிசட்டி ஏந்தி பக்தர்கள் கோயிலை வலம் வரல், குடியேறுதல் பின்னர் அடுத்த பத்து நாட்கள் திருவிழா, கண்ணாடி பல்லக்கு திருத்தேர் என்ற வகையில் விழாக்கள் நடைபெறுகின்றன.வருடபிறப்பு, ஆடிவெள்ளி, தைவெள்ளி, அம்மாவசை, பௌவுர்ணமி போன்ற நாட்களில் சிறப்பு பூஜை நடத்தப்பெறுகிறது.

மேற்கோள்கள்
-----------

1. 1 2   அருள்மிகு மாரியம்மன் திருக்கோயில், இலால்குடி, கீழன்பில் - 621702, திருச்சிராப்பள்ளி மாவட்டம்
2. ↑  அன்பில் மாரியம்மன் கோவில் லால்குடி வட்டம், திருச்சி மாவட்டம்

வெளி இணைப்புகள்
---------------

* அன்பில் மாரியம்மன் கோவில் பங்குனி திருவிழா கொடியேற்றத்துடன் தொடங்கியது, மாலை மலர், 3 ஏப்ரல் 2017
* அன்பில் மாரியம்மன் கோயில் பங்குனி தேரோட்டம்... பக்தர்கள் பரவசம்!, சமயம், 13 ஏப்ரல் 2022
தோட்டக்கலை என்பது பழப்பயிர்கள், காய்கறிகள், மலர்கள், அலங்காரத் தாவரங்கள், மருத்துவத் தாவரங்களைப் பற்றி படிக்கும் நவீன அறிவியல் மற்றும் கலையாகும் **நகர்ப்புறத் தோட்டக்கலை** (Urban horticulture) என்பது நகர்புறச்சூழலுக்கும் தோட்டச் செடிகளுக்கும் உள்ள தொடர்பைக் கூறுகிறது. தோட்டக்கலையைப் பயன்படுத்தி நகர்புறத்தினை மேம்படுத்துவதும் நிலைநிறுத்துவதும் இதன் நோக்கமாகும். மாநகரங்கள் விரிவடைதல் மற்றும் கிராமங்கள் நகரமாக மாற்றப்படுதல் ஆகியவற்றால் இந்தத் துறை மிகுந்த வளர்ச்சிபெறுகிறது.

தமிழ்நாட்டில் நகர்ப்புற தோட்டக்கலை
----------------------------------

தமிழ்நாட்டில் நகர்ப்புற தோட்டக்கலை தமிழக அரசின் மூலமும் தமிழ் நாடு வேளாண்மைப் பல்கலைக் கழகத்தின் மூலமாகவும் செயல்படுத்தப்பட்டு வருகிறது

### தோட்டக்கலைத்துறை, தமிழ்நாடு அரசு

தமிழக அரசு தோட்டக்கலையை மாநகராட்சிகளில் அதிகரிக்க திட்டங்களை வகுத்துள்ளது. அவற்றுள் நகர்ப்புற தோட்டக்கலை அபிவிருதித்திட்டமும் ஒன்றாகும்

#### நகர்ப்புறத் தோட்டக்கலை அபிவிருத்திட்டம்

வீட்டின் மாடியில் தோட்டம் அமைக்க இத்திட்டத்தின் கீழ் "நீங்களே செய்யலாம் மூட்டை முடிச்சுப் பை" (do it yourself kit) 50 சத மானியத்தில் கொடுக்கப்படுகிறது. இதன் விலை மானியம் போக ரூபாய் 1300 ஆகும். இதில் 16 சதுர மீட்டர் அளவு கொண்ட நெகிழிப் படுதா (வீட்டின் கூரையை மழையிலிருந்து பாதுகாக்க), 10 வகையான விதைகள், மக்கிய தென்னைமஞ்சு, கைதெளிப்பான் போன்றவை உள்ளன.

### நகர்புற தோட்டக்கலை வளர்ச்சிமையம், சென்னை

"உயர் தொழில்நுட்ப தோட்டக்கலையின் தமிழ் நாடு வேளாண்மைப்பல்கலைகழக தகவல் மற்றும் பயிற்சி மையமாக" 2000 ஆம் ஆண்டு தோற்றுவிக்கப்பட்டது. இதில் நகரத்தில் சுயதொழில் புரிவோர், வேலையில்லாப் பட்டதாரிகள், அரசுசாராஅமைப்பினர், வீட்டிலிருக்கும் பெண்கள் ஆகியோருக்கு பயிற்சியளிக்கப்படுகிறது. இம்மையம், 2011 ஆம் ஆண்டு "தமிழ் நாடு வேளாண்மைப்பல்கலைகழக தகவல் மற்றும் பயிற்சி மையம்" என பெயர் மாற்றம் செய்யப்பட்டுள்ளது

#### பயிற்சிகள்

வீட்டுக்காய்கறித்தோட்டம் அமைத்தல், வீட்டுக்கூரைத்தோட்டம், மலர்ஜோடித்தல், வீட்டினுள் அலங்காரத்தாவரம் வளர்ப்பு, பொன்சாய் வளர்ப்பு, மூலிகைத் தாவரங்கள் வளர்ப்பு, இயற்கை வேளாண்மையில் பழம் மற்றும் காய்கறி சாகுபடி, வாசனைத்திரவியங்கள் தயாரிப்பு, பழம் மற்றும் காய்கறி பதனப்படுத்துதல், காளான்சாகுபடி, மண்புழு உர உற்பத்தி, பால் பொருட்கள் தயாரிப்பு போன்ற பயிற்சிகள் கொடுக்கப்படுகிறது.

இப்பயிற்சிக்காகப் பொதுமக்களுக்கு ரூபாய் 400ம், சுய உதவிக்குழுக்களுக்கு ரூபாய் 300ம், மாணவர்களுக்கு ரூபாய் 200ம் பயிற்சிக்கட்டணமாக நிர்ணயிக்கப்பட்டுள்ளது

மேற்கோள்கள்
-----------

1. ↑  Relf, Diane. "Human Issues In Horticulture". *Virgnia Tech. Department of Horticulture*. Retrieved6 October 2014.
2. ↑  Tukey, HB Jr. (1983). "Urban horticulture: horticulture for populated areas". *HortScience*: 11–13.
3. ↑
4. ↑
5. 1 2
**பொழிப்பு** என்பது ஒரு வகை தொடை விகற்பமாகும்.

கீழ்க்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:

"**இருசீர்** மிசைஇணை யாகும் **பொழிப்பிடை** யிட்டொருவாம்  

இருசீ ரிடையிட்ட தீறிலி கூழை முதலிறுவாய்  

வருசீ ரயலில் மேல்கீழ் வகுத்தமை தீர்கதுவாய்  

வருசீர் முழுவதும் ஒன்றன்முற் றாமென்ப மற்றவையே." (*யாப்பருங்கலக்காரிகை 19-வது செய்யுள்*)

சீர்களின் அமைப்பு
-----------------

செய்யுளின் அடியில் 1 மற்றும் 3 சீர்கள் ஒரே வகையான தொடை அமையப்பெறின் பொழிப்புத்தொடை விகற்பம் எனப்படும்.

தொடை விகற்ப வகைகள்
------------------

பின்வரும் 5 வகைகளில் இவ்விகற்பம் அமையும்:

1. பொழிப்பு மோனைத் தொடை
2. பொழிப்பு இயைபுத்தொடை
3. பொழிப்பு எதுகைத்தொடை
4. பொழிப்பு முரண் தொடை
5. பொழிப்பு அளபெடைத்தொடை

எடுத்துக்காட்டுகள்
------------------

"மலர்மிசை ஏகினான் மாணடி சேர்ந்தார்  

நிலமிசை நீடுவாழ் வார்." (3-ம் திருக்குறள், அறத்துப்பால், கடவுள் வாழ்த்து)  

  

மேற்கண்ட குறளில் முதலடியில் முதல் மற்றும் மூன்றாம் சீர்கள் "ம" என்று தொடங்குகின்றன. எனவே இச்செய்யுள் பொழிப்பு மோனைத் தொடை வகையைப் பின்பற்றுகிறது எனலாம்.

| * பா
* உ
* தொ
தொடைகளும் விகற்பங்களும் |
| --- |
| தொடைகள் | மோனை  **·**  எதுகை  **·**  இயைபு  **·**  முரண்  **·**  அளபெடை  **·**  அந்தாதி  **·**  இரட்டைத்தொடை  **·**  செந்தொடை |
| தொடை விகற்பங்கள் | அடி  **·**  இணை  **·**  பொழிப்பு  **·**  ஒரூஉ  **·**  கூழை  **·**  மேற்கதுவாய்  **·**  கீழ்க்கதுவாய்  **·**  முற்று |
**நகர்களிடை காட்சிப் போட்டி** அல்லது **இன்டர்-சிட்டீஸ் ஃபேர்ஸ் கோப்பை** (*Inter-Cities Fairs Cup*) என்பது 1955 முதல் 1971 ஆடப்பட்ட ஐரோப்பிய கால்பந்துப் போட்டியாகும். பன்னாட்டு வணிகப் பொருட்காட்சிகளை பிரபலப்படுத்தும் பொருட்டு இப்போட்டிகள் நடத்தப்பட்டன. இப்போட்டி தொடங்கும் காலத்துக்கு முன்னர், வணிக பொருட்காட்சிகளை நடத்தும் நகரங்களுக்கிடையே நட்புமுறை போட்டிகள் நடத்தும் வழக்கம் இருந்தது; அதிலிருந்தே இப்போட்டியாக பரிணமித்தது. ஆரம்ப காலகட்டத்தில் வணிக பொருட்காட்சிகள் நடத்தும் நகரங்களிலிருக்கும் அணிகள் இதில் எவ்வித நிபந்தனையுமின்றி கலந்துகொள்ளலாம் என்றிருந்தது, அதாவது அவர்கள் அந்நாட்டின் கால்பந்துக் கூட்டிணைவில்/லீகில் எவ்விடத்தில் தகுதிபெற்றார்கள் என்பது முக்கியமில்லாமலிருந்தது. மேலும் ஒரு நகரத்திலிருந்து ஒரு அணியே பங்குபெற வேண்டும் என்ற விதியும் இருந்தது. 1968-க்குப் பிறகு, கூட்டிணைவில் தகுதிபெறும் நிலையைப் பொறுத்தே இப்போட்டிக்குத் தகுதிபெறலாம் என்ற விதி கொண்டுவரப்பட்டது. 1971-ஆம் ஆண்டில் யூஈஎஃப்ஏ-வின் சார்புநிலைக்கு வந்தது; அதன்பின்னர், அது யூஈஎஃப்ஏ கோப்பையுடன் இணைக்கப்பட்டது.

*நகர்களிடை காட்சிப் போட்டி*யானது யூஈஎஃப்ஏ கோப்பைக்கு முன்னோடியாக இருந்தாலும் அது யூஈஎஃப்ஏ-வினால் நடத்தப்படவில்லை. ஆதலால், இப்போட்டியில் ஓர் அணியின் செயல்பாடு அவற்றின் ஐரோப்பிய அளவிலான போட்டிகளில் செயல்பாடாக அங்கீகரிக்கப்படாது.

=உசாத்துணைகள்
=============

1. ↑  "UEFA Cup: All-time finals". UEFA. 30 June 2005. 31 ஆகஸ்ட் 2015 அன்று மூலம் பரணிடப்பட்டது. 30 September 2010 அன்று பார்க்கப்பட்டது.
2. ↑  "Legend". UEFA. 21 August 2006. 31 ஆகஸ்ட் 2015 அன்று மூலம் பரணிடப்பட்டது. 30 September 2010 அன்று பார்க்கப்பட்டது.

வெளியிணைப்புகள்
---------------

* Stats at RSSSF
**பீட்டர்சின் நான்கு-படி வேதியியல்** *(Peters four-step chemistry)* மீத்தேன் எரிப்புக்கான முறையாகக் குறைக்கப்பட்ட ஒரு பொறிமுறையாகும். இப்பொறிமுறை 1985 ஆம் ஆண்டில் விவரிக்கப்பட்டது. நோர்பர்ட் பீட்டர்டசு இப்பொறிமுறைய கண்டறிந்த காரணத்தால் பீட்டர்சின் நான்கு-படிநிலை வேதியியல் எனப் பெயரிடப்பட்டது. பொறிமுறையை கீழ்கண்ட வினைகளில் அறியலாம் 

{\displaystyle {\ce {CH4 + 2H + H2O ->[I] CO + 4H2}}}
{\displaystyle {\ce {CO + H2O <->[II] CO2 + H2}}}
{\displaystyle {\ce {H + H + M ->[III] H2 + M}}}
{\displaystyle {\ce {O2 + 3H2 <->[IV] 2H + 2H2O}}}.
ஒவ்வொரு வினையும் நான்கு வெவ்வேறு பகுதிகளாக நடைபெறுவதை இந்த வழிமுறை கணித்துள்ளது. மூன்றாவது வினை இயங்குருபு நுகர்வு அடுக்கு என அழைக்கப்படுகிறது. இங்கு அதிக வெப்பம் வெளியிடப்படுகிறது. எரிபொருள் நுகர்வு அடுக்கு என்றும் அழைக்கப்படும் முதல் வினை தீச்சுடரில் ஒரு குறுகிய பகுதியில் நிகழ்கிறது. நான்காவது வினை ஐதரசன் ஆக்சிசனேற்ற அடுக்கு ஆகும், இதன் தடிமன் முந்தைய இரண்டு அடுக்குகளை விட மிகப் பெரியது. இறுதியாக, கார்பன் மோனாக்சைடு ஆக்சிசனேற்ற அடுக்கு எல்லாவற்றிலும் மிகப்பெரியது, இரண்டாவது வினையை ஒத்த இவ்வினை மிக மெதுவாக ஆக்சிசனேற்றப்படுகிறது .

பீட்டர்சு-வில்லியம்சு முப்படி வேதியியல்
---------------------------------------

ஐதரசன் இயங்குறுப்புக்கு நிலையான-நிலை தோராயத்தை அனுமானிக்கும் முறை மூலம் 1987 ஆம் ஆண்டில் நோர்பர்ட் பீட்டர்சும் பார்மன் ஏ. வில்லியம்சும் சேர்ந்து மூன்று-படி வழிமுறையை வெளியிட்டனர். 

{\displaystyle {\ce {CH4 + 2O2 ->[I] CO + H2 + H2O}}}
{\displaystyle {\ce {CO + H2O <->[II] CO2 + H2}}}
{\displaystyle {\ce {O2 + 2H2 <->[III] 2H2O}}}

மேற்கோள்கள்
-----------

1. ↑  Peters, N. (1985). "Numerical and asymptotic analysis of systematically reduced reaction schemes for hydrocarbon flames", pp. 90–109 in *Numerical simulation of combustion phenomena*. Springer, Berlin, Heidelberg. எஆசு:10.1007/BFb0008654. ISBN 978-3-540-39751-9
2. ↑  Peters, N.; Kee, R.J. (1987). "The computation of stretched laminar methane-air diffusion flames using a reduced four-step mechanism". *Combustion and Flame* **68**: 17–29. doi:10.1016/0010-2180(87)90062-9. .
3. ↑  Smooke, M. D. (1991). *Reduced Kinetic Mechanisms and Asymptotic Approximations for Methane-Air Flames: A Topical Volume*. Lecture Notes in Physics. **384**. doi:10.1007/BFb0035362. பன்னாட்டுத் தரப்புத்தக எண்:978-3-662-13854-0. Bibcode: 1991LNP...384.....S.
4. ↑  Poinsot, T. & Veynante, D. (2005). *Theoretical and numerical combustion*. RT Edwards, Inc.
5. ↑  Seshadri, K.; Peters, N. (1988). "Asymptotic structure and extinction of methane-air diffusion flames". *Combustion and Flame* **73**: 23–44. doi:10.1016/0010-2180(88)90051-X. .
6. ↑  Seshadri, K.; Peters, N. (1990). "The inner structure of methane-air flames". *Combustion and Flame* **81** (2): 96–118. doi:10.1016/0010-2180(90)90058-Y. .
7. ↑  Peters, N.; Williams, F.A. (1987). "The asymptotic structure of stoichiometric methane-air flames". *Combustion and Flame* **68** (2): 185–207. doi:10.1016/0010-2180(87)90057-5. .
**மைதிலி இராமசுவாமி** (பிறப்பு 6 ஜூன் 1954) என்பவர் பெங்களூரில் உள்ள டாட்டா அடிப்படை ஆராய்ச்சிக் கழகத்தின் செயல்பாட்டுக் கணிதத்திற்கான மையத்தின் இந்தியக் கணிதவியலாளர் மற்றும் கணிதத் துறையின் பேராசிரியர் ஆவார். இவரது ஆராய்ச்சியில் செயல்பாட்டுப் பகுப்பாய்வு மற்றும் பகுதி வேறுபாடு சமன்பாடுகளின் கட்டுப்பாடு ஆகியவை அடங்கும்.

கல்வி
-----

மைதிலி மும்பைக்கு அருகில் உள்ள வங்கியாளர் குடும்பத்தில் பிறந்தார். குடும்பத்தினர் தொழில் காரணமாகக் குழந்தையாக இந்தியாவின் பிற பகுதிகளுக்கு அடிக்கடி சென்றார். கல்லூரி கல்வியினை மும்பையில் உள்ள பம்பாய் பல்கலைக்கழகத்தில் கணிதவியலில் கற்றார். முதுநிலை பட்டம்பெற்ற பின்னர், மைதிலி 1990-ல் பாரிஸில் உள்ள பியரி மற்றும் மேரி கியூரி பல்கலைக்கழகத்தில் முனைவர் பட்டம் பெற்றார். இவரது ஆய்வுக் கட்டுரை, *சுர் டெஸ் கேள்விகள் டி சிமெட்ரி டான்ஸ் டெஸ் ப்ராப்ளம்ஸ் எலிப்டிக்ஸ்* (*நீள்வட்ட சிக்கல்களில் சமச்சீர் கேள்விகள்*) ஹென்றி பெரெஸ்டிக்கி மேற்பார்வையில் தயார்செய்யப்பட்டது.

அங்கீகாரம்
----------

மைதிலி இராமசாமி 2004ஆம் ஆண்டு கர்நாடக மாநில அறிவியல் மற்றும் தொழில்நுட்ப குழுமத்தின் கல்பனா சாவ்லா விருதை வென்றார். இந்த விருது அறிவியல் மற்றும் தொழில்நுட்பத் துறையில் சாதனைகளுக்காக இளம் பெண் விஞ்ஞானிக்கு வழங்கப்படுகிறது. இவர் இந்திய அறிவியல் கழக உறுப்பினராக 2007-ல் தேர்ந்தெடுக்கப்பட்டார். இவர் 2016-2017 வர்ஜீனியா பலதொழில்நுட்பக் கழகத்தின்மைக்கேல் ரெனார்டியாவின் ஆய்வகத்தில் ஆய்வு மேற்கொள்ள ஆராய்ச்சி நிதிபெற்றார்.

மேற்கோள்கள்
-----------

1. 1 2  கணித மரபியல் திட்டத்தில் மைதிலி இராமசுவாமி
2. 1 2 3  "Fellow Profile: Ramaswamy, Prof. Mythily". Indian Academy of Sciences. 2018-09-10 அன்று பார்க்கப்பட்டது.
3. ↑  "People: Mythily Ramaswamy". TIFR Centre for Applicable Mathematics. 2018-10-20 அன்று பார்க்கப்பட்டது.
4. ↑  Lakshminarayanan, Gitanjali (2012). "Dr. Mythily Ramaswamy: Making a Difference, One Equation at a Time". Association for Women in Mathematics. 2017-01-05 அன்று மூலம் பரணிடப்பட்டது. 2018-10-20 அன்று பார்க்கப்பட்டது.
5. ↑  Ramaswamy, Mythily, "Sur des questions de symetrie dans des problemes elliptiques", *theses.fr*, 2018-09-10 அன்று பார்க்கப்பட்டது
6. ↑  "22 scientists, engineers chosen for annual awards". *தி இந்து*. 4 August 2006. .
7. ↑  "Mythily Ramaswamy". Fulbright Scholar Program. 2018-10-20 அன்று பார்க்கப்பட்டது.
**ஆசாதி பூஜை** என்பது சார்க்கண்டு மாநிலத்தில் கொண்டாடப்படும் ஒரு திருவிழா. ஆசாதி (தமிழில்: ஆடி) மாதத்தில் அதற்கு முன்பான மழைக்காலத்தில் சேமிக்கப்பட்ட தண்ணீர் ஆறுகளில் நிறைந்து புதுப்புனலாக பாய்ந்து வந்து பூமியை மகிழ்வித்து அதன்மூலம் விவசாய நிலங்களில் செழுமையும் நல்ல அறுவடையும் கிடைப்பதற்காக நாற்றுகளை விதைப்பதற்கு முன் ஆசாத் மாதத்தில் இந்த திருவிழா அனுசரிக்கப்படுகிறது. இது சார்க்கண்டின் சதன் மற்றும் பஹான் பழங்குடிகளாலும் பிற பழங்குடிகளாலும் கொண்டாடப்படுகிறது.

கொண்டாட்டம்
-----------

இது ஆங்கில ஜூன் மற்றும் தமிழ் ஆடி மாதங்களுக்கு இணையான ஆசாத் மாதத்தின் ஆரம்பத்தில்  கொண்டாடப்படுகிறது. இயற்கை நல்ல மழையை  தந்து மக்கள் பயிரிடுவதை ஆசிர்வதித்து அறுவடையை பெருகப்பண்ண வேண்டி நெல் நாற்றுகளை விதைப்பதற்கு முன் கொண்டாடப்படுகிறது. இந்த திருவிழாவில் மக்கள் கோழி அல்லது ஆட்டை பலியிட்டு, தங்கள் வீடுகளின் முற்றத்தில் சூரியனுக்கு தப்பான் எனப்படும் அவர்களே தயாரிக்கும் சாராயத்தையும் படையலிட்டு வழிபடுகிறார்கள். மேலும் அவர்களால் புனிதமானதாக கருதப்படும் அத்தி மரத்தடியில் நீரூற்றி நல்ல மழை மற்றும் அறுவடைக்காக பிரார்த்தனை செய்கிறார்கள். பஹான் இனத்தை சேர்ந்த மக்கள் நல்ல மழை மற்றும் அறுவடைக்காக சேவல் மற்றும் செம்மறி ஆடுகளையும் பலியிட்டு வேண்டுதல் செய்து வருகின்றனர்.

மேற்கோள்கள்
-----------

1. 1 2  Sanjay Singh (2021) (in Hindi). *JPSC GENERAL STUDIES PRELIMS EXAM GUIDE – SANJAY SINGH,IPS (HINDI)*. Prabhat Prakashan. பக். 117. பன்னாட்டுத் தரப்புத்தக எண்:9789354880025.. பார்த்த நாள்: 11 October 2022.
2. ↑  "Festivals of Jharkhand". *sarkarilibrary*. 17 May 2021. 11 October 2022 அன்று பார்க்கப்பட்டது.
3. ↑  "पारंपरिक रूप से की गई आषाढ़ी पूजा" (in hi). jagran. 10 June 2021. .
4. ↑  "बोड़ेया में आषाढ़ी पूजा का आयोजन" (in hi). livehindustan. 30 June 2022. .
**டி. ரங்காச்சாரி** (T. Rangachari) (1865–1945) இந்திய வழக்கறிஞர், அரசியல்வாதி, ஊடகவியலாளர், இந்திய மத்தியச் சட்டமன்ற உறுப்பினர் மற்றும் இந்திய விடுதலை இயக்க வீரர் ஆவார்.

இளமை வாழ்க்கை
-------------

ரங்காச்சாரி, சென்னை மாகாணத்தில் அய்யங்கார் நிலக்கிழார் குடும்பத்தில் 1865ல் பிறந்தவர்.

இவர் சட்டப் படிப்பை சென்னையில் முடித்தவர்.

இந்திய விடுதலைப் போராட்டத்தில் ஈடுபடுவதற்கு முன்னர் வெற்றிகரமான வழக்கறிஞாரக இருந்தவர்.
1927-28ல் ரங்காச்சாரி தலைமையில் திரைப்பட தணிக்கைக் குழு நிறுவப்பட்டது.

அரசியல்
-------

சென்னை மாநகராட்சி மற்றும் சென்னை பல்கலைக்கழகத்தின் ஆட்சிமன்றக் குழு உறுப்பினராக பணியாற்றியவர்.

சென்னை மாகாணச் சட்டமன்றம் மற்றும் இந்திய மத்தியச் சட்டமன்றத்தின் உறுப்பினராகவும் பின்னர் அதன் துணை அவைத் தலைவராகவும் இருந்தவர்.

மறைவு
-----

ரங்காச்சாரி 1945ல் தமது எண்பதாவது அகவையில் மறைந்தார்.

இதனையும் காண்க
--------------

* இந்திய மத்தியச் சட்டமன்றம்

அடிக்குறிப்புகள்
----------------

1. 1 2   *The who's who in Madras: A pictorial who's who of distinguished personages, princes, zemindars and noblemen in the Madras Presidency, Issue 9*. Pearl Press. 1940. பக். 205.
2. ↑  Vinayak Purohit. *Arts of transitional India twentieth century*. **1**. .

மேற்கோள்கள்
-----------

* *Some Madras Leaders*. 1922. பக். 35–37.
**எட்டி** என்பது சங்ககால விருதுகளில் ஒன்று. சிறந்த உள்நாட்டு வணிகனுக்கு அரசனால் இது வழங்கப்பட்டது. **எட்டிய** நிலங்களில் உள்ள பொருள்களைப் பிறருக்குக் **கிட்டும்படி** செய்பவன் எட்டி. இந்த எட்டி என்னும் சொல் இக்காலத்தில் **செட்டி** என மருவி வழங்குகிறது. 

தொல்காப்பியம் இதனைச் சுட்டுகிறது. உயர்திணைச் சொல் எல்லா வழியும் இயல்பாகப் புணரும். அவற்றுள் ‘இ’ எழுத்தில் முடியும் சொல் வருமொழி ஒற்று மிக்கும் வரும். 

இதற்கு உரையாசிரியர் இளம்பூரணர் எட்டிப்பூ, எட்டிப்புரவு என எடுத்துக்காட்டுத் தருகிறார். யாழிசையில் சிறந்து விளங்கும் பாணனுக்குப் பொன்னால் செய்யப்பட்ட தாமரைப்பூ வழங்கப்பட்டது போல சுறந்த வணிகனுக்குப் பொன்னால் செய்த எட்டிப்பூ வழங்கி அரசன் சிறப்பித்தான் எனத் தெரிகிறது. 

* எட்டிப்பூ – எட்டி விருது பெற்றவனுக்கு வழங்கப்பட்ட பூ
* எட்டிப்புறவு – எட்டி விருது பெற்றவனுக்கு இறையிலியாக வழங்கப்பட்ட நிலம்

காவிதிப்பூ, காவிதிப்புறவு என்பன காவிதி விருது பெற்ற உழவனுக்கு வழங்கப்பட்டவை. இவற்றை இங்கு ஒப்புநோக்கிக் கொள்வது நன்று.

தருமதத்தன் என்னும் வணிகன் எட்டி விருது பெற்றதை மணிமேகலை காப்பியம் குறிப்பிடுகிறது.

* **காண்க** - பண்டைய தமிழர் விருதுகள்

அடிக்குறிப்பு
-------------

1. ↑  
உயிர் ஈறு ஆகிய உயர்திணைப் பெயரும்  

புள்ளி இறுதி உயர்திணைப் பெயரும்  

எல்லா வழியும் இயல்பு என மொழிப. (தொல்காப்பியம் தொகைமரபு 11)
2. ↑  
அவற்றுள்,  

இகர ஈற்றுப் பெயர் திரிபு இடன் உடைத்தே. (தொல்காப்பியம் தொகைமரபு 12)
3. ↑    வாணிக மரபின் வருபொருள் ஈட்டி  

நீள்நிதிச் செல்வனாய் நீள்நில வேந்தனின்  

எட்டிப் பூப்பெற்று இருமுப் பதிற்றியாண்டு  

ஒட்டிய செல்வத்து உயர்ந்தோன் ஆயினன். 115
**1971 வங்கதேச அறிவாளிகள் படுகொலை** என்பது‍ 1971 இல் கிழக்கு‍ பாக்கிஸ்தானில் (இன்றைய வங்காளதேசம்) வங்காளதேச விடுதலைப் போர் ஆதரவாளர்களாயிருந்த அறிஞர்களைக் கொன்றொழிக்க பாகிஸ்தான் இராணுவத்தாரால் மேற்கொள்ளப்பட்ட நடவடிக்கை ஆகும்.

மார்‌ச்சு‍ 25
-------------

சர்ச்லைட் நடவடிக்கையின் முதற்கட்ட நடவடிக்கையாக, 1971 ஆம் ஆண்டு, மார்ச்சு‍ 25 அன்று இரவு டாக்கா பல்கலைக்கழக ஆசிரியர்கள் பலர் கொல்லப்பட்டனர்.

படுகொலையின் பின்னணி
-------------------

ரெயர்பஜார் தியாக புத்திஜீவிகள் நினைவுச்சின்னத்தின் கிழக்கு-தெற்குப் பகுதி
கிழக்கு‍, மேற்கு‍ என இரண்டு‍ பிரிவாக பாகிஸ்தான் இருந்தது. மதத்தால் இசுலாமியரான மக்கள் தேசிய இனத்தால் வேறுபட்டு‍ இருந்தனர். கிழக்கு பாகிஸ்தானில் வங்காளி தேசிய உணர்வு பெருகியது. அந்த நிலையை உருவாக்கியதில் அறிவாளிகளின் பங்கு‍ இருந்தது.

முரண்பாடுகள் முற்றியதால் பாகிஸ்தானில் இருந்து‍ பிரிந்து‍ போவதற்காக 1971 இல் போராட்டம் நடந்தது. இந்தியாவும் அதற்கு‍ ஆதரவு அளித்தது. அப்போது‍ ராணுவ அதிகாரியாக மேஜர் ஜெனரல் ராவ் பர்மன் அலி இருந்தார். அறிவாளி சமூகத்தின் மீது‍ ராணுவம் மற்றும் மதவெறியர்களின் ஆத்திரம் கிளம்பியது. அதனால் பாகிஸ்தான் ராணுவமும் ஜமைத்-இ-இசுலாமி என்ற மதவாத அமைப்பும் இணைந்து‍ செயல்பட்டனர்.

டிசம்பர் 14 படுகொலை
-------------------

ஜெனரல் ராவ் பர்மன் அலி
ஆசிரியர்கள், பேராசிரியர்கள் உள்ளிட்ட 991 கல்வியாளர்கள், 49 டாக்டர்கள், 42 வழக்கறிஞர்கள், 16 கலை இலக்கியவாதிகள்,13 பத்திரிக்கையாளர்கள் திட்டமிட்டு‍ கைது‍ செய்யப்பட்டு‍ கொல்லப்பட்டனர். 1971 மார்ச் 25 முதல் டிசம்பர் 16 இல் ராணுவம் சரணடையும் வரை இது‍ தொடர்ந்தாலும் டிசம்பர் 14 இல் பெரும் அளவில் நடந்துள்ளது.

புள்ளி விவரம்
-------------

கொல்லப்பட்டவர்களின் விபரம் 

* 991 கல்வியாளர்கள்
* 49 மருத்துவர்கள்
* 42 வழக்கறிஞர்கள்
* 16 கலைஞர்கள், இலக்கியவாதிகள் மற்றும் பொறியாளர்கள்
* 13 பத்திரிக்கையாளர்கள்

ஆதாரங்கள்
---------

1. ↑  Annual Report: Dhaka University 1971-72, Dr. Mafijullah Kabir
2. ↑  "Telegram 978 From the Consulate General in Dacca to the Department of State, March 29, 1971, 1130Z" (PDF). ஜூலை 2, 2005 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. ஜூலை 2, 2005 அன்று பார்க்கப்பட்டது.
இந்தியச் சிற்ப மரபில் **ஆசனபதம்** என்பது, 32 வகைகளாகச் சொல்லப்படும் தள அமைப்புக்களில் ஒன்று. "இது ஒவ்வொரு பக்கமும் பத்தாகப் பிரிக்கப்பட்டு மொத்தம் நூறு (10 x 10) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய பதினாறு பதங்கள் பிரம்மாவுக்கு உரியன. இதைச் சுற்றி. ஒன்றன்பின் ஒன்றாக இரண்டு வளையங்களாகப் பதங்கள் அமைந்துள்ளன. பிரம பதத்துக்கு அடுத்துள்ள வளையம் இரண்டு பதங்கள் அகலம் கொண்டது. இது மொத்தம் பன்னிரண்டு தேவர்களுக்கு உரியதாகப் பிரிக்கப்பட்டுள்ளது. வெளிப்புற வளையம் ஒரு பதம் அகலம் கொண்டது. இதில் அமைந்துள்ள 36 பதங்களில் 32 தேவர்கள் உள்ளனர். 

உட்சுற்றில், பிரம பதத்துக்கு நேர் கிழக்கே உள்ள எட்டுப் பதங்களை உள்ளடக்கிய பகுதி பூதரனுக்கு உரியது. இதுபோல் கிழக்கு, தெற்கு, மேற்கு ஆகிய திசைகளில் உள்ள பதங்கள் முறையே ஆரியகன், விவசுவதன், மித்திரன் ஆகிய தேவர்களுக்கும், உரியவை. நான்கு மூலைகள் ஒவ்வொன்றும் இரண்டிரண்டு தேவர்களுக்கானவை. உட்சுற்றில் வடகிழக்கு மூலையில் அபவத்சன், ஆபவத்சன் ஆகிய தேவர்களுக்கும், தென்கிழக்கு மூலையில் சவித்திரன், சாவித்திரன் ஆகியோருக்கும், தென்மேற்கு மூலையில் இந்திரன், இந்திரஜயன் ஆகியோருக்கும், வடமேற்கு மூலையில் உருத்திரன், உருத்திரஜயன் ஆகியோருக்கும் இரண்டிரண்டு பதங்கள் உள்ளன.

வெளிச் சுற்றில், வடகிழக்கு மூலையில் ஈசனும் உள்ளன, அங்கிருந்து வலஞ்சுழியாக பர்சன்யன், சயந்தன், மகேந்திரன், பானு, சத்தியன், பிருசன், அந்தரிக்சன், அக்கினி, பூசன், விததன், கிருகக்சதன், யமன், கந்தர்வன், பிருங்கராசன், மிருசன், பிதிரர், தௌவர்கன், சுக்ரீவன், புட்பதந்தன், வருணன், அசுரன், சோசன், ரோகன், மாருதன், நாகன், முக்கியன், பல்லாடன், சோமன், மிருகன், அதிதி, உதிதன் ஆகிய 32 தேவர்களுக்கும் பதங்கள் உள்ளன. இவர்களுள் பர்சன்யன், பிருசன், பூசன், பிருங்கராசன், தௌவர்கன், சோசன், நாகன், அதிதி ஆகியோர் ஒவ்வொருவரும் இரண்டு பதங்களுக்கு அதிபர்கள். மூலைகளில் உள்ள உதிதன், ஈசன், அந்தரிக்சன், அக்கினி, மிருசன், பிதிரர், ரோகன், மாருதன் (வாயு) ஆகியோர் ஒவ்வொருவருக்கும் அரைப்பதம். ஏனையோருக்கு ஒவ்வொரு பதம் இவர்கள் ஒவ்வொரு பதத்துக்கு அதிபதிகள் ஆகையால் இவர்களை *ஏகபதாதிபதிகள்* என்பர்.

குறிப்புகள்
-----------

1. ↑  Acharya, Prasanna Kumar. 2010. பக் 26.
2. ↑  Acharya, Prasanna Kumar. 2010. பக் 27.
3. ↑  பவுன்துரை, இராசு. 2004 பக் 47.

உசாத்துணைகள்
------------

* Acharya, Prasanna Kumar. *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* பவுன்துரை, இராசு. *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.

இவற்றையும் பார்க்கவும்
----------------------

* சிற்பநூல்களில் நிலப்பிரிவு வகைகள்
**வங்கா நரி ஜல்லிகட்டு** (*Vanga fox jailed*) என்பது தமிழ்நாட்டின், சேலம் மாவட்டத்தில் பொங்கல் விழாவை ஒட்டி 200 ஆண்டுகளுக்கு மேலாக நடத்தப்படும் ஒரு விளையாட்டு ஆகும்.

இது சேலம் மாவட்டத்தில் கிழக்குப்பகுதியில் உள்ள வாழப்பாடி, ஆத்தூர் நகரங்களை ஒட்டிய கிராமங்களில் நடத்தப்படுகிறது. ஒவ்வொரு ஆண்டும் தைப் பொங்கலுக்கு மறுநாள் ஊரில் உள்ள இளைஞர்கள் ஊர் மாரியம்மன் கோயிலில் வழிபட்டுவிட்டு, வங்கா நரியைப் பிடிக்க காட்டுக்குள் செல்வர். அங்கு வலை விரித்து வங்கா நரியைப் பிடித்து ஊருக்கு கொண்டு வருவர். வங்கா நரி கிடைக்காவிட்டாலும் காட்டினுள்ளே பல நாட்கள் காத்திருந்து நரியைப் பிடித்துவருவர். நரியை பிடித்த பிறகு கிராமத்துக் கோயிலில் சிறப்பு பூசை செய்து, கோயிலுக்கு நரியைக் கொண்டுவந்து அதற்கும் சிறப்புப் பூசை செய்வர். பின்னர் நரியை ஒரு கயிறுகொண்டு கட்டி அதை கோயிலைச் சுற்றியும், ஊரைச்சுற்றியும் ஓட விடுவர். இதுவே *வங்கா நரி ஜல்லிகட்டு* என்பதாகும். இந்த நிகழ்வுகள் முடிந்தபிறகு நரியை மீண்டும் காட்டுக்குள் கொண்டு சென்று விட்டுவிடுவர்.

இவ்வாறு செய்தால் ஊரை நோய் நொடி அண்டாது, வேளாண்மை செழிக்கும் என்பது இம்மக்களின் நம்பிக்கை ஆகும். வங்கா நரியைப் பிடிப்பதற்கு தமிழ்நாடு வனத்துறை தடை விதித்துள்ளது. இருந்த போதிலும் மக்கள் இப்பழக்கதைக் கைவிடவில்லை. வங்கா நரியை பிடிக்க வனத்துறை விதிக்கும் அபராதத் தொகையை ஊர்மக்கள் சர்பில் செலுத்திவிடுகின்றனர்.

குறிப்புகள்
-----------

1. ↑  'நரி ஜல்லிக்ட்டு'க்கு தடை விதிக்கவேண்டும் பீட்டா வேண்டுகோள், புதிய தலைமுறை, 2019 சனவரி 16
2. ↑  "தடையை மீறி வங்கா நரி ஜல்லிக்கட்டு: 11 பேருக்கு அபராதம், தினகரன், 2020 சனவரி 19". 2021-01-21 அன்று மூலம் பரணிடப்பட்டது. 2021-01-15 அன்று பார்க்கப்பட்டது.
3. ↑  Villagers conduct fox jallikattu, despite ban, thehindu, 2018 சனவரி 18
ஓமில் தடையை அளவிடுவதற்குப் பல்மானி பயன்படுத்தப்படுகின்றது. இவ்வுபகரணத்தின் மூலம் அழுத்த வேறுபாடு, மின்னோட்டம் என்பனவற்றையும் அளக்க முடியும்.
**ஓம்** (ஆங்கிலம்: *Ohm*) என்பது தடையை அளப்பதற்கான சர்வதேச அலகு ஆகும். இதனுடைய குறியீடு Ω ஆகும். இவ்வலகுக்கு சார்ச்சு சைமன் ஓம் என்ற செருமனிய இயற்பியல் வல்லுநரின் பெயர் சூட்டப்பட்டுள்ளது.

வரைவிலக்கணம்
------------

கடத்தியொன்றில் இரு புள்ளிகளுக்கிடையிலான அழுத்த வேறுபாடு ஒரு வோல்ட்டு ஆகவும் அக்கடத்தியில் பாயும் மின்னோட்டத்தின் அளவு ஓர் அம்பியர் ஆகவும் இருப்பின், அக்கடத்தியின் தடை ஓர் ஓம் ஆகும்.

{\displaystyle \Omega ={\dfrac {\mbox{V}}{\mbox{A}}}={\dfrac {{\mbox{m}}^{2}\cdot {\mbox{kg}}}{{\mbox{s}}\cdot {\mbox{C}}^{2}}}={\dfrac {\mbox{J}}{{\mbox{s}}\cdot {\mbox{A}}^{2}}}={\dfrac {{\mbox{kg}}\cdot {\mbox{m}}^{2}}{{\mbox{s}}^{3}\cdot {\mbox{A}}^{2}}}={\dfrac {{\mbox{J}}\cdot {\mbox{s}}}{{\mbox{C}}^{2}}}}

இலத்திரனியல் ஆவணங்களில் Ω குறியீடு
----------------------------------

இலத்திரனியல் ஆவணங்களில் (மீப்பாடக் குறிமொழி உள்ளடங்கலாக) Ω குறியீட்டினைப் பயன்படுத்தும்போது கவனமாக இருத்தல் அவசியமாகும். சில மென்பொருட்களில் எழுத்துரு ஆதரவு அளிக்காத நிலையில் Ω குறியீடானது, *W* என்ற குறியீட்டின் மூலம் காட்டப்படும். உதாரணமாக, 100 Ω தடையி என்பதற்குப் பதிலாக 100 *W* தடையி என்று காட்டப்படும். []

ஒருங்குறியில் Ω குறியீட்டிற்கு *U+2126* என்ற இடம் ஒதுக்கப்பட்டுள்ளது.

இவற்றையும் பார்க்க
------------------

* ஓமின் விதி
* மின்தடையம்
* மின்கடத்துதிறன் மற்றும் மின்தடைத்திறன்

மேற்கோள்கள்
-----------

1. ↑  ["அனைத்துலக முறை அலகுகள் (ஆங்கில மொழியில்)". 2015-09-23 அன்று மூலம் பரணிடப்பட்டது. 2012-03-30 அன்று பார்க்கப்பட்டது. அனைத்துலக முறை அலகுகள் (ஆங்கில மொழியில்)]
2. ↑  ஓம் (ஆங்கில மொழியில்)
3. ↑  ["சார்ச்சு சைமன் ஓம் (ஆங்கில மொழியில்)". 2012-02-17 அன்று மூலம் பரணிடப்பட்டது. 2012-03-30 அன்று பார்க்கப்பட்டது. சார்ச்சு சைமன் ஓம் (ஆங்கில மொழியில்)]
4. ↑  ஓம் என்றால் என்ன (ஆங்கில மொழியில்)?
5. ↑  ஓமின் விதி (ஆங்கில மொழியில்)
6. ↑  ஒருங்குறி வரியுரு 'ஓம் குறி (*U+2126*)' (ஆங்கில மொழியில்)
மைக்கல்சன் குறுக்கீட்டுமானி மூலமாக ஒளியின் பாதை
**குறுக்கீட்டுமானம்**  (*Interferometry*) என்பது அலைகளை, வழமையாக மின்காந்த அலைகளை, ஒன்றின்மீது ஒன்று பொருத்தி அந்த அலைகளைப் பற்றி தகவல்களைப் பெறும் தொழில்நுட்ப தொகுப்பாகும். குறுக்கீட்டுமானம் வானியல், ஒளியிழை, பொறியியல் அளவையியல், ஒளிமை அளவியல், கடற்பரப்பியல், நிலவதிர்ச்சியியல், நிறமாலையியல் (மற்றும் வேதியியலில் இதன் பயன்பாடுகள்), குவாண்டம் விசையியல், அணுக்கருவியல் மற்றும் துகள் இயற்பியல், பிளாசுமா (இயற்பியல்), தொலையுணர்தல், உயிரிமூலக்கூற்றியல் இடைவினைகள், மேற்பரப்பு தரவுதிரட்டல், நுண்பாய்மங்கள், இயக்கவியல் தகைவு/திரிபு அளவியல், மற்றும் வேக அளவியல் போன்ற துறைகளில் முக்கிய புலனாய்வு தொழில் நுட்பமாக விளங்குகிறது.:1–2

குறுக்கீட்டுமானிகள் அறிவியலிலும் தொழிற்துறையிலும் சிறு நகர்வுகளையும் ஒளிவிலகல் குறிப்பெண் மாற்றங்களையும் மேற்பரப்பு முறைகேடுகளையும் அளவிட முதன்மையாகப் பயன்படுத்தப்படுகிறது.

மேற்சான்றுகள்
-------------

1. ↑  Bunch, Bryan H; Hellemans, Alexander (April 2004). *The History of Science and Technology*. Houghton Mifflin Harcourt. பக். 695. பன்னாட்டுத் தரப்புத்தக எண்:978-0-618-22123-3. .
2. ↑  Hariharan, P. (2007). *Basics of Interferometry*. Elsevier Inc.. பன்னாட்டுத் தரப்புத்தக எண்:0-12-373589-0.
**ஆங்க்** *(Aang)* நிக்கலோடியன் தொலைக்காட்சியில் ஒளிபரப்பான அவதார்: தி லாஸ்டு ஏர்பெண்டர் அடைபட நிகழ்ச்சியின் முதன்மைக் கதாப்பாத்திரம். 

காற்று, நிலம், நீர், நெருப்பு ஆகிய நான்கு பூதங்களுள் ஒன்றை அடக்கி ஆளக்கூடியோர் புவியில் வாழ்ந்ததாகவும் அவதார் என்ற ஒருவர் மட்டும் இந்த நான்கையுமே அடக்கி ஆளக்கூடிய ஆற்றல் பெற்றிருந்ததாகவும் இந்தக் கதை சொல்கிறது. 100 ஆண்டுகளுக்கு முன்னர் இந்த அவதார் திடீரென மறைந்து விட்டார். ஆவி உலகோடு தொடர்பு கொள்ளக் கூடிய ஒரே ஆளான அவதார் இல்லாததால் உலகின் சமநிலை பாதிக்கப்படுகிறது. நெருப்பு நாடு மற்ற நாடுகளான நில நாடு, நீர் இனக்குழு, காற்றுத் துறவிக்குழு ஆகியோரை அடக்க ஆரம்பித்தது. நெருப்பு நாட்டு அரசன் உலகின் பேரரசனாய் முடிசூட்டிக் கொள்ள விரும்பினான். நெருப்பைத் தவிர மற்ற பூதங்களைக் கட்டுப்படுத்துவது தடைசெய்யப்பட்டுது. கடைசி அவதார் காற்றுத் துறவிக்குழுவில் தான் பிறப்பார் என்பது நன்கறியப்பட்டதால் காற்றுத் துறவிக்குழுவினர் அனைவரும் நெருப்பு நாட்டினரால் கொல்லப்பட்டனர். 

இந்நிலையில் நீர் இனக்குழுவைச் சேர்ந்த கட்டாரா மற்றும் அவளது சகோரனான சூக்கோ இருவரும் உறைபனிப் பாளத்தில் இருந்த ஒரு சிறுவனையும் பறக்கும் காட்டெருமையையும் கண்டறிகின்றனர். அவன் தான் ஆங்க். காற்றுத் துறவிக் குழுவில் தப்பி வாழும் ஒரே ஒரு சிறுவன்.
தமிழ் இலக்கணத்தில் **குறு வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். வலிமையான படையுடன் வரும் பகையரசனை எதிர்க்க முடியாது அவனுக்குத் திறை கொடுத்துப் போரைத் தவிர்த்தலைப் பொருளாகக் கொண்டது இத்துறை. போர்ச் செயல் முற்றுப்பெறாது குறைவு பட்டதால் இதற்குக் "குறு வஞ்சி" எனும் பெயர் ஏற்பட்டது. தொல்காப்பியத்தில் இது வஞ்சித் திணையின் ஒரு துறையாகக் குறிப்பிடப்படவில்லை. எனினும், பிற்காலத்தைச் சேர்ந்த புறப்பொருள் வெண்பாமாலை இதையும் ஒரு துறையாகச் சேர்த்துக்கொண்டது.

இதனை விளக்க, சினத்தோடு போருக்கு வந்த வலிமை மிக்க பகை மன்னனுக்குத் திறைப்பொருள் கொடுத்துத் தன் நாட்டுக் குடி மக்களைக் காப்பது  என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*மடுத்துஎழுந்த மறவேந்தர்க்குக்*
*கொடுத்தளித்துக் குடிஓம்பின்று*

எடுத்துக்காட்டு
---------------

*தாள்தாழ் தடக்கைத் தனிமதி வெண்குடையான்*
*வாள்தானை வெள்ளம் வர,அஞ்சி - மீட்டான்*
*மலையா மறமன்னன் மால்வரையே போலும்*
*கொலை யானைப் பாய்மாக் கொடுத்து*
- புறப்பொருள் வெண்பாமாலை 49.

குறிப்பு
--------

1. ↑  இராமசுப்பிரமணியன், வ. த. 2009. பக். 84

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
1936இல் கட்டப்பட்ட பெர்லின் ஒலிம்பிக் சிற்றூர் எல்சிங்கி ஒலிம்பிக் சிற்றூர்,1952.
2002இல் கட்டப்பட்ட சால்ட் லேக் ஒலிம்பிக் சிற்றூர் தற்போது மாணாக்கர் விடுதிகளாகப் பயன்படுத்தப்படுகின்றன.
**ஒலிம்பிக் சிற்றூர்** அல்லது **ஒலிம்பிக் கிராமம்** (*Olympic Village*) என்பது ஒலிம்பிக் விளையாட்டுக்களின் போது, வழக்கமாக ஒலிம்பிக் பூங்காவிற்குள்ளோ அல்லது நடத்தும் நகரத்தின் வேறெந்தப் பகுதியிலோ கட்டப்படும் குடியிருப்பு வசதியாகும். பங்கேற்கும் அனைத்து விளையாட்டு வீரர்களும் அலுவலர்களும் போட்டியாளர்களின் பயிற்றுநர்களும் தங்கியிருக்க ஒலிம்பிக் சிற்றூர் கட்டமைக்கப்படுகின்றது. 1972 ஒலிம்பிக்கில் நடந்த மியூனிக் படுகொலையை அடுத்து இந்தச் சிற்றூர்களில் பாதுகாப்பு பலப்படுத்தப்பட்டுள்ளது. விளையாட்டாளர்கள், பயிற்றுநர்கள், அலுவலர்கள் மட்டுமே இங்கு அறைகளில் தங்க அனுமதிக்கப்படுகின்றனர். சில நேரங்களில் குடும்ப உறுப்பினர்களும் முன்னாள் ஒலிம்பிக் வீரர்களும், தகுந்த சரிபார்ப்பிற்குப் பிறகு தங்க அனுமதிக்கப் படுகின்றனர். பத்திரிகையாளர்களும் ஊடகவியலாளர்களும் தடை செய்யப்படுகின்றனர்.

வரலாறு
------

பியர் தெ குபர்த்தென் இந்த கருத்துரு உருவாக முதன்மையானவராக இருந்தார். 1924 கோடைக்கால ஒலிம்பிக் விளையாட்டுக்கள் வரை தேசிய ஒலிம்பிக் குழுக்கள் போட்டி நடக்கும் நகரத்தில் தங்குவிடுதிகளில் தங்கள் போட்டியாளர்களுக்காக வாடகைக்கு அறைகள் எடுத்தனர்; இவை மிகவும் செலவைக் கூட்டின. 1924 கோடை ஒலிம்பிக்கில், *எசுடேடு ஒலிம்பிக் டெ கொலொம்பசு* அருகே போட்டியாளர்கள் தங்க ஏதுவாக ஒருங்கிணைப்பாளர்கள் சிற்றறைகளைக் கட்டினர். 1932 ஒலிம்பிக்கில் தற்போதைய ஒலிம்பிக் சிற்றூர்களுக்கு முன்னோடியாக இருக்கும் வகையில் முதல் ஒலிம்பிக் சிற்றூர் அமைக்கப்பட்டது. போட்டியாளர்கள் தங்குவதற்கான கட்டிடத் தொகுதிகளுடன் பிறர் தங்குவதற்கான கட்டிடத் தொகுதிகளும் அமைந்திருந்தது.

வாழ்முறை
--------

போட்டியாளர்கள் தங்கள் போட்டிகளை முடித்த பின்னர் சிற்றின்ப வாழ்க்கை துய்க்கின்றனர் எனப் பரவலாகக் குறிப்பிடப்படுகின்றது. கூடுதலான மதுவிலும் பால்வினைச் செயல்களிலும் போட்டியாளர்கள் ஈடுபடுகின்றனர். சோச்சியில் நடந்த 2014 விளையாட்டுக்களின்போது, தங்கியிருந்த 6,000 போட்டியாளர்களுக்கு 100,000 இலவச ஆணுறைகளை பன்னாட்டு ஒலிம்பிக் குழு வழங்கியது; 2012 இலண்டன் ஒலிம்பிக்கின்போது 150,000 ஆணுறைகள் வழங்கப்பட்டன. சிட்னியில் ஏற்பாடு செய்திருந்த 70,000 ஆணுறைகள் பற்றாமல் மேலும் 20,000 வாங்க வேண்டியதாயிற்று.

மேற்சான்றுகள்
-------------

1. ↑  Alipour, Sam (July 23, 2012). "Athletes spill details on dirty secrets in the Olympic Village - ESPN The Magazine - ESPN". *ESPN The Magazine*. 11 February 2014 அன்று பார்க்கப்பட்டது.
2. ↑  Wyatt, Ben; Palmeri, Tancredi (August 12, 2012). "Sex, Games and Olympic Village life - CNN.com". *CNN*. 11 February 2014 அன்று பார்க்கப்பட்டது.
3. ↑  Harris, Rob (July 18, 2012). "Olympic Village Sex: It's Party Time For Athletes At London Olympics". *The Huffington Post*. 11 February 2014 அன்று பார்க்கப்பட்டது.
4. ↑  "Over prepared? IOC to hand out 100K condoms". *FOX Sports on MSN*. 11 February 2014 அன்று பார்க்கப்பட்டது.
5. ↑  Celizic, Mike (February 18, 2010). "Cold days, hot nights: Olympic Village secrets". *Today in Vancouver*. 11 February 2014 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் ஒலிம்பிக் சிற்றூர் தொடர்பாக ஊடகக் கோப்புகள் உள்ளன.
**"குறுக்கு வெட்டு" என்ற வாா்த்தை கணிதத்தில் குறிப்பாக இயற்கணிதத்தில் பயன்படுத்தப்படுகிறது.**

 {\displaystyle \displaystyle \delta } என்பது ஒரு வரிசை எண் மற்றும்   {\displaystyle \displaystyle \langle X\_{\alpha }\mid \alpha <\delta \rangle }  என்பது   {\displaystyle \displaystyle \delta }, குறுக்கு வெட்டு கீழ்கண்டவாறு குறிக்கப்படுகிறது.

{\displaystyle \displaystyle \Delta \_{\alpha <\delta }X\_{\alpha },}
மேலும் 

{\displaystyle \displaystyle \{\beta <\delta \mid \beta \in \bigcap \_{\alpha <\beta }X\_{\alpha }\}.}
வரிசை எண் {\displaystyle \displaystyle \beta }  என்பது குறுக்கு வெட்டி   {\displaystyle \displaystyle \Delta \_{\alpha <\delta }X\_{\alpha }} யில் இருப்பின்if and only if இது முதல்  {\displaystyle \displaystyle \beta } உறுப்புகளைக் கொண்ட தொடா் வரிசையில் அடங்கியுள்ளது. இதை இவ்வாறாக எழுதலாம்.

{\displaystyle \displaystyle \bigcap \_{\alpha <\delta }([0,\alpha ]\cup X\_{\alpha }),}
இங்கு    0 லிருந்து  {\displaystyle \displaystyle \alpha } வரையுள்ள  மூடிய இடைவெளியில் குறுக்குவெட்டின் வீச்சை தடுப்பதற்காக பயன்  படுத்தப்படுகிறது.

மேலும் காண்க
------------

* Fodor's lemma
* Club set
* Club filter

மேற்கோள்கள்
-----------

* Thomas Jech, *Set Theory*, The Third Millennium Edition, Springer-Verlag Berlin Heidelberg New York, 2003, page 92.
* Akihiro Kanamori, *The Higher Infinite*, Second Edition, Springer-Verlag Berlin Heidelberg, 2009, page 2.

வார்ப்புரு:PlanetMath attribution
அலைகளின் மேற்பொருந்துதல் காரணமாக ஒளிச்செறிவில் ஏற்படும் பகிர்வு குறுக்கீட்டு விளைவு எனப்படும்.

தத்துவம்
--------

குறுக்கீட்டு விளைவானது மேற்பொருந்துதல் தத்துவத்தின் அடிப்படையில் அமைந்தது. 

இடப்பக்கம் செல்லும் பச்சை நிற ஒளியும் வலப்பக்கம் செல்லும் நீலநிற ஒளியும் குறுக்கிட்டு சிவப்பு நிற ஒளி உருவாதல் இரண்டு அல்லது அதற்கு மேற்பட்ட அலைகள் ஒருங்கிணைந்தாற்போல் ஓர் ஊடகத்தின் வழியே செல்லும் போது, ஓர் அலையின் பரவுதல் மற்றவற்றினால் பாதிக்கப்படாமல், ஒவ்வொரு புள்ளியிலும் அதன் பாதிப்பை ஏற்படுத்தும். ஒரு புள்ளியின் மொத்த இடப்பெயர்ச்சி மற்ற தனித்தனி அலைகளின் இடப்பெயர்ச்சி வெக்டர்களின் கூடுதலுக்குச் சமமாகும். இதனையே மேற்பொருந்துதல் தத்துவம் என்கிறோம்.

**Y**1 மற்றும் **Y**2 என்பவற்றை தனி இடப்பெயர்ச்சிகளாகக் கொண்டால் தொகுபயன் இடப்பெயர்ச்சி,
**Y**=**Y**1+**Y**2

ஓரியல் மூலங்கள்
---------------

சம அலைநீளமும் சமவீச்சும் கொண்டு ஒத்த கட்டம் அல்லது ஒரே கட்டவேறுபாட்டுடன் இரண்டு அலைகளை வெளிப்படுத்தும் ஒளி மூலங்கள் ஓரியல் மூலங்கள் ஆகும். இரண்டு தனித்தனியான ஒற்றைநிற ஒளிமூலங்கள் ஒரே அலைநீளம் கொண்ட அலைகளை வெளியிடும். ஆனால்,அவைகள் ஒரே கட்டத்தில் அமையாது. இவ்வகை மூலங்கள் ஓரியல் மூலங்கள் ஆகாது. ஏனெனில், அணுக்களால், ஒத்த கட்டத்திலுள்ள ஒளி அலைகளை வெளியிட முடியாது. இத்தகைய ஒளிமூலங்கள் ஓரியலற்ற மூலங்கள் எனப்படும்.
**தமிழ் உயர்கல்வி வரலாறு** என்பது முறைசார்ந்த உயர்கல்வியில் தமிழ் இடம்பெற்றதைக் குறிப்பது ஆகும்.

வரலாறு
------

### தமிழ்ச் சங்கங்களின் முயற்சிகள்

ஆங்கிலேயர் காலத்தில் முறையான பள்ளிப்படிப்பைத் துவக்கி அது வளர்வதற்கு முன்பு தமிழகத்தில் திண்ணைப் பள்ளிக்கூடங்கள் வழியாகவே தமிழ் கற்பிக்கப்பட்டது. மேற்கொண்டு தமிழை ஆழமாக படிக்கவேண்டுமானால் கவிராயர்களிடம் மாணாக்கராக சேர்ந்தே கற்கவேண்டி இருந்தது. தமிழ்நாட்டுக்கு முறையான பள்ளிப் படிப்பானது 1831இல் ஆங்கிலேயர் காலத்தில் அறிமுகமானது. அப்போது பள்ளியில் தமிழ் கற்பிக்க தேவைப்பட்ட ஆசிரியர்களை கவிராயர்கள் அளிக்கும் சான்றைக் கொண்டு நியமிக்கப்பட்டனர். காரணம் தமிழைக் கற்பிக்க முறையான கல்லூரிப் படிப்பும், கல்லூரி சான்றுகளும் இல்லாத நிலையே ஆகும்.

மதுரைத் தமிழ்ச் சங்கம் 1901 செப்டம்பர் 14 இல் துவக்கப்பட்டபிறகு தமிழ்ப் புலவருக்கான பண்டித‍த் தேர்வை அது முதலில் தொடங்கியது. இதில் *பிரவேசம்*, *பாலபண்டிதம்*, *பண்டிதம்* என்னும் மூன்று தேர்வுகள் நடத்தப்பட்டு பட்டங்கள் வழங்கப்பட்டன. இதற்கடுத்து திருநெல்வேலியில் தொடங்கப்பட்ட தென்னிந்தியத் தமிழ்ச் சங்கம் தமிழ்ப்புலவர் தேர்வை நடத்தத் தொடங்கியது. இந்த சங்கம் *சங்க நூற் சிறப்புப் புலவர்*, *கப்பியச் சிறப்புப் புலவர்*, *சமய நூற் சிறப்புப் புலவர்*, *நீதி நூற் சிறப்புப் புலவர்* என்னும் நான்குவகை சிறப்புப்புலவர் தேர்வுகள் நடத்தப்பட்டன. இந்த இரண்டு இடங்களிலும் தேர்வுக்கு வருபவர்கள் நூல்பட்டியலைப் பெற்று அவர்களின் சொந்த முயற்சியில் படிக்கவேண்டிய சூழல் நிலவியது. இவை கல்லூரி, வகுப்பறை போன்ற ஏற்பாடுகளைச் சொய்துகொள்ளாமல் தேர்ச்சியை மதிப்பிட்டு பட்டம் தரும் பணியை மட்டும் செய்தன. இதனால் இவை நடத்திய தேர்வுகளும் தந்த பட்டங்களும் பல்கலைக்கழக ஏற்பு பெறாதவையாக இருந்தன. 

### கலப்புப்பாடம்

சென்னைப் பல்கலைக்கழகம் தமிழ்ப் புலமைக்கான வித்துவான் தேர்வை 1910இல் நடத்த‍த் தொடங்கியது. அங்கு தமிழும் சமசுகிருதமும் கலந்த மூவகைப் பாடத்திட்டங்கள் கடைபிடிக்கப்பட்டன. வித்துவான் (2அ, 2ஆ, 2இ) என மூன்றுவிதமான பட்டங்கள் தரப்பட்டன. தமிழ் மட்டும் கற்பிக்கப்படும் சூழல் எந்தக் கல்லூரியிலும், இல்லாத நிலையே இருந்த‍து. 

### தனித்தமிழ்க் கல்வி

அச்சமயம் திருவையாறு அரசர் கல்லூரியில் சென்னைப் பல்கலைக் கழகம் மேற்குறிப்பிட்டவிதமான வித்வான் படிப்பைத் துவக்கியது. இந்தக் கல்லூரி மாவட்டக் கழகத்தின் கட்டுப்பாட்டில் இருந்துவந்தது. இந்நிலையில் 1923இல் மாவட்டக் கழகத் தலைவராக நீதிக்கட்சித் தலைவர் ஏ. டி. பன்னீர் செல்வம் பொறுப்புக்கு வந்தார். அவரின் நிர்வாகத்தின்கீழ் திருவையாறு கல்லூரி வந்தது. இதன்பிறகு திருவையாறு கல்லூரியில் தனித்தமிழ் படிப்பைத் துவக்க வேண்டுமென்ற முனைப்பில் பல தடைகளைத் தாண்டி, முதன்முதலில் தனித்தமிழ் படிப்பானது வித்வான் (2ஈ) என்ற பெயரில் அளிக்கப்பட்டது. இந்தப் பட்டம் 1972இல் தமிழ் புலவர் என மாற்றம்பெற்றது.

மேற்கோள்கள்
-----------

1. ↑  'தமிழ்ப்புலவர் கல்லூரி' தந்தது திராவிட இயக்கம் (2017). *சிந்தனையாளன் பொங்கல் மலர் 2017*. சென்னை: சிந்தனையாளன். பக். 93-96.